Katrina op pad hoërhof toe - Howe - Republikein
Tuesday, March 20th, 16:34:54
Katrina op pad hoërhof toe
Denver Kisting – Die minister van onderwys, kuns en kultuur, me. Katrina Hanse-Himarwa, is vanoggend in die Mariental-landdroshof gewaarsku dat sy op 21 Junie in die hoërhof in Windhoek moet verskyn.
Dít kom nadat sy om 09:00 vandag ‘n eerste verskyning op aanklag van korrupsie gemaak het.
Die 51-jarige Hanse-Himarwa was sonder haar prokureur, mnr. Sisa Namandje, in die hof. Adjunk-aanklaer-generaal Nita Meyer, wat namens die staat opgetree het, het bevestig Namandje het ‘n brief gestuur waarin hy sy betrokkenheid as regsverteenwoordiger in dié saak aandui.